BOSNA I HERCEGOVINA

FEDERACIJA BOSNE I HERCEGOVINE

KANTON SREDIŠNJA BOSNA/SREDNJOBOSANSKI KANTON

OPĆINA TRAVNIK

TURISTIČKA ZAJEDNICA OPĆINE TRAVNIK

Broj: 126/25

Travnik, 02.04.2025.

Na osnovu člana 24. Zakona o Turističkim zajednicama Srednjobosanskog kantona „(Službene novine Srednjobosanskog kantona“ Broj: 3 /20),  člana 9. Statuta Turističke zajednice Općine Travnik i Odluke Turističkog Vijeća Turističke zajednice Općine Travnik br: 03TVTZ-95/25 od 17.03.2025.g., Turistička zajednica Općine Travnik objavljuje:

**JAVNI POZIV**

**za prikupljanje i odabir korisnika malih grant sredstava u 2025.g. za unapređenje i razvoj turizma na općini Travnik**

1. **PREDMET JAVNOG POZIVA**

Predmet javnog poziva je prikupljanje i odabir korisnika grant sredstava u 2025.g.  za unapređenje i razvoj turizma na području općine Travnik.

Ovaj javni poziv odnosi se na sufinanciranje sljedećih programa :

* **PROGRAM 1**: sufinanciranje unapređenja poslovanja privatnih izdavača fizičkih lica u turističke svrhe na području općine Travnik
* **PROGRAM 2**: sufinanciranje aktivnosti u organizaciji drugih subjekata od značaja za unapređenje i razvoj turizma za područje općine Travnik
* **PROGRAM 3**: sufinanciranje unapređenja poslovanja proizvođača suvenira i rukotvorina na području općine Travnik
* **PROGRAM 4**: sufinanciranje aktivnosti organizacijama za učešće povodom obilježavanja Svjetskog dana turizma

1. **PROGRAM 1: Sufinanciranje unapređenja poslovanja privatnih izdavača fizičkih lica u turističke svrhe na području općine Travnik u iznosu ukupnog budžeta od 8.000,00 KM.**

Svrha programa je poboljšanje kvalitete usluga smještaja privatnih izdavača fizičkih lica u turističke svrhe na području općine Travnik. Cilj  programa je unapređenje poslovanja privatnih izdavača fizičkih lica (nabavku određenih sredstava za rad i opreme, manji zahvati u uređenju interijera i eksterijera, marketing, edukacije i dr.).

Predviđena sredstva programa iznose 8.000,00 KM. Iznos granta po aplikaciji je od min. 200,00 KM do max. 500,00 KM.

1. **PROGRAM 2: Sufinanciranje aktivnosti u organizaciji drugih subjekata od značaja za unapređenje i razvoj turizma općine Travnik u iznosu ukupnog budžeta od 12.000,00 KM.**

Svrha programa je podrška aktivnostima u organizaciji drugih subjekata, a koji su direktno ili indirektno od značaja za unapređenje turizma na području općine Travnik (podrška ekološkim, kulturnim, sportskim aktivnostima, promociji, manifestacijama, edukacijama, kreiranju turističkih proizvoda i ponude, degustacije, održavanje i unapređenje turističke infrastrukture i dr.).

Predviđena sredstva programa iznosi 12.000,00 KM. Iznos dodijeljenog granta po aplikaciji je od min. 300,00 KM do max. 600,00 KM.

1. **PROGRAM 3: Sufinanciranje unapređenja poslovanja proizvođača suvenira i rukotvorina sa područja općine Travnik u iznosu ukupnog budžeta od 2.500,00 KM.**

Svrha programa je jačanje kapaciteta proizvođača suvenira i rukotvorina sa područja općine Travnik (nabavka određenih alata, repromaterijala, marketing i sl).

Predviđena sredstva programa iznose 2.500,00 KM . Iznos dodjeljnog granta po aplikaciji je od min. 200,00 KM do max. 400,00 KM.

1. **PROGRAM 4: Sufinanciranje aktivnosti organizacijama za učešće povodom obilježavanja Svjetskog dana turizma u iznosu ukupnog budžeta od 1.500,00 KM.**

Svrha programa je unapređenje programa obilježavanja Svjetskog dana turizma (27.09.2025.g.) ili njegovim povodom ( određena aktivnosti iz domena ekologije, kulture,sporta, zabave, umjetnosti i sl.).

Predviđena sredstva programa iznose 1.500,00 KM . Iznos dodjeljnog granta po aplikaciji je od min. 200,00 KM do max. 400,00 KM.

1. **PRAVO UČEŠĆA, POTREBNA DOKUMENTACIJA I KRITERIJI**

Pravo učešća na točku 1.1. **Program 1** imaju privatni izdavači smještajnih kapaciteta u turizmu (fizička lica) sa svojim smještajnim kapacitetima na području općine Travnik koja ispunjavaju sljedeće opće uvjete:

* da su državljani Bosne i Hercegovine
* da imaju prebivalište na području BiH

Pored općih uvjeta kandidati trebaju ispunjavati i posebne uvjete:

* Dokaz o uplati paušalne boravišne takse za 2025. g.
* da imaju rješenje o ispunjavanju minimalno tehničkim, sanitarnim i ostalim propisanim uvjetima od strane Općine Travnik tj. nadležnog organa (turističku kategorizaciju smještajnih jedinica)

Uz čitko popunjen prijavni obrazac,  **za program 1** potrebno je dostaviti sljedeću dokumentaciju:

1. CIPS – potvrdu o prebivalištu ( ne stariju od 3 mjeseca)
2. Uvjerenje o državljanstvu (ne starije od 3 mjeseca)
3. Fotokopiju osobne iskaznice
4. Potvrdu o uplati paušalne boravišne takse za 2025.g. od strane Turističke zajednice SBK/KSB ili kopiju uplatnice kao dokaz
5. Fotokopiju rješenja o ispunjenim minimalno tehničkim, sanitarnim i ostalim propisanim uvjetima od strane Općine Travnik tj. nadležnog organa (turistička kategorizacija smještajnih jedinica)

Kriteriji u bodovanju aplikativnog zahtjeva koji će se dodatno uzeti u obzir su: rodna osvještenost, teritorijalna zastupljenost lokacije smještajnih kapaciteta na općini Travnik (npr. prostor ruralnog turizma), vlastito učešće, održivost i ekološki aspekti i digitalni marketing ( što nisu eliminirajući uvjeti da će navedeno  biti i presudno prilikom bodovanja).

Pravo učešća na točku 1.2. **Program 2** imaju  fizička i pravna lica sa mjestom prebivališta ili registracijom (pravna lica) na području općine Travnik.

Uvjeti koje trebaju ispunjavati fizička lica:

* da su državljani Bosne i Hercegovine
* da su stariji od 18 godina
* da imaju prebivalište na području općine Travnik

Uvjeti za pravna lica:

* Da su registrirani kod nadležnog organa

Uz čitko popunjen prijavni obrazac,  **za program 2** potrebno je dostaviti sljedeću dokumentaciju:

1. CIPS – potvrdu o prebivalištu ( ne stariju od 3 mjeseca) za fizička lica
2. Uvjerenje o državljanstvu (ne starije od 3 mjeseca) za fizička lica
3. Fotokopiju osobne iskaznice
4. Važeće rješenje o obavljanju djelatnosti od strane nadležnog organa (pravna lica)
5. ID broj ( pravna lica)

Kriteriji u bodovanju aplikativnog zahtjeva koji će se dodatno uzeti u obzir su: inovativnost, broj učesnika, dužina trajanja aktivnosti, promocija tradicije sa područja općine Travnik, procjene broja posjetitelja i turista, vlastito učešće sa svojim partnerima,  korištenje granta u održivom turizmu (sa naglaskom ekološkog aspekta),  rodnu osvještenost, teritorijalnu zastupljenost (npr. prostor ruralnog turizma) ( što nisu eliminirajući uvjeti da će navedeno  biti i presudno prilikom bodovanja).

 Pravo učešća na točku 1.3. **Program 3** imaju fizička i pravna lica sa područja općine Travnik

Uvjeti za fizička lica:

* da su državljani Bosne i Hercegovine
* da su stariji od 18 godina
* da su sa prebivalištem na općini Travnik

Uvjeti za pravna lica:

* Da su registrirani kod nadležnog organa

Uz čitko popunjen prijavni obrazac,  **za program 3** potrebno je dostaviti sljedeću dokumentaciju:

1. CIPS – potvrdu o prebivalištu ( ne stariju od 3 mjeseca) za fizička lica
2. Uvjerenje o državljanstvu (ne starije od 3 mjeseca) za fizička lica
3. Fotokopiju osobne iskaznice
4. Važeće rješenje o obavljanju djelatnosti od strane nadležnog organa (pravna lica)
5. ID broj ( pravna lica)

Kriteriji u bodovanju aplikativnog zahtjeva koji će se dodatno uzeti u obzir su:  rodna osvještenost, vlastito učešće,  korištenje granta u održivom turizmu (sa naglaskom ekološkog aspekta),  teritorijalnu zastupljenost (npr. prostor ruralnog turizma), autohtonost i kreativnost proizvoda, brendiranje proizvoda na temu Travnika kao turističke brend destinacije,  asortiman proizvoda (što nisu eliminirajući uvjeti da će navedeno  biti i presudno).

Pravo učešća na točku 1.4. **Program 4** imaju fizička i pravna lica sa područja općine Travnik

Uvjeti za fizička lica:

* da su državljani Bosne i Hercegovine
* da su stariji od 18 godina
* da su sa prebivalištem na općini Travnik
* suglasnost predškolske ili školske ustanove

Uvjeti za pravna lica:

* Da su registrirani kod nadležnog organa

Uz čitko popunjen prijavni obrazac,  **za program 4** potrebno je dostaviti sljedeću dokumentaciju:

1. CIPS – potvrdu o prebivalištu ( ne stariju od 3 mjeseca) za fizička lica ili voditelja aktivnosti (ako je više osoba fizičkih lica u timu)
2. Uvjerenje o državljanstvu (ne starije od 3 mjeseca) za fizička lica  ili voditelja aktivnosti (ako je više osoba fizičkih lica u timu)
3. Fotokopiju osobne iskaznice ( pravna i fizička lica)
4. Važeće rješenje o obavljanju djelatnosti od strane nadležnog organa (pravna lica)
5. ID broj ( pravna lica)
6. Spisak učenika (učesnika) sa nastavnim voditeljem ovjeren od predškolske ili školske ustanove

Kriteriji u bodovanju aplikativnog zahtjeva koji će se dodatno uzeti u obzir su:  rodna osvještenost, kreativnost, vlastito učešće,  korištenje granta u održivom turizmu (sa naglaskom ekološkog aspekta),  teritorijalnu zastupljenost (npr. prostor ruralnog turizma), brendiranje aktivnosti na temu Travnika kao turističke brend destinacije, dužina trajanja ( što nisu eliminirajući uvjeti da će navedeno  biti i presudno).

**OSTALE NAPOMENE:**

Komisija će u razmatranje uzeti samo blagovremene i potpuno dostavljene prijave.

Prilog javnog poziva je **“Obrazac prijave”** koji je potrebno obavezno popuniti na računalu te potpisati svojeručnim potpisom odgovorne osobe i ovjeriti pečatom (ako se radi o pravnom licu).

U postupku po Javnom pozivu Turistička zajednica Općine Travnik ne snosi nikakve troškove učesnicima Javnog poziva, te zadržava pravo izmjeniti, poništiti Javni poziv ili odbaciti sve prijave, u bilo koje

vrijeme prije zaključenja ugovora.

Dostavljena dokumentacija neće se vraćati.

Nije moguće aplicirati na više programa od strane istog aplikanta.

Turistička zajednica Općine Travnik zadržava pravo od aplikanata tražiti i dodatnu dokumentaciju u procesu razmatranja prijave kao i orginalne dokumente na uvid.

Turistička zajednica Općine Travnik zadržava pravo da ukoliko se sredstva ne realiziraju po jednom od ovih programa, sredstva preusmjeri na programe za koje postoje interesi i opravdani razlozi.

Lista odabranih korisnika granta po lotovima (rezultati) će biti objavljena na web stranici Općine Travnik [www.opcinatravnik.com.ba](http://www.opcinatravnik.com.ba/" \t "_blank) ili direktno na oglasnoj tabli u Turističkom uredu Turističke zajednice Općine Travnik najkasnije do 30.05.2025.g.

Nakon odabira korisnika potpisat će se Ugovor o realizaciji aktivnosti i potpisati “Izjava o podobnosti”.

Implementaciju aktivnosti je potrebno izvršiti kroz 2025.g., a najkasnije do 31.12.2025.g.

Svi odabrani korisnici su obavezni nakon realizacije aktivnosti dostaviti izvještaj sa dokazima (fotografije, video, medijske objave, uzorci i sl.).

Prigovor od strane korisnika koji ne budu odabrani može se podnijeti u roku od osam (8) dana Turističkom Vijeću Turističke zajednice Općine Travnik od dana objave rezultata.

Za dodatna pitanja ili informacije kontakt tel. 030 508 500 od 08,00 do 16,00 sati radnim danom ili  direktno u Turističkom uredu Turističke zajednice Općine Travnik na adresi Prnjavor bb (Trg Lajpcig).

1. **NAČIN I ROK ZA PODNOŠENJA PRIJAVE**

**Javni poziv je otvoren do utorka, 06.05.2025.g.**

Prijavu sa traženom dokumentacijom dostaviti poštom ili direktno na adresu:

               TURISTIČKA ZAJEDNICA OPĆINE TRAVNIK

TURISTIČKI URED

PRNJAVOR BB

72270 Travnik

sa naznakom:

**JAVNI POZIV**

**za prikupljanje i odabir korisnika malih grant sredstava u 2025.g. za unapređenje i razvoj turizma na općini Travnik**

**PROGRAM BR. \_\_\_\_\_**

  /NE OTVARATI/

Na poleđini koverte upisati ime i prezime podnosioca prijave (za pravna lica naziv organizacije), **adresu i kontakt telefon.**

DIREKTOR TURISTIČKOG UREDA

TURISTIČKE ZAJEDNICE OPĆINE TRAVNIK

                     Samer Dolovac